Augstkalne (Ūdrīšu pagasts)
Šis raksts ir par apdzīvotu vietu Ūdrīšu pagastā. Par citām jēdziena Augstkalne nozīmēm skatīt nozīmju atdalīšanas lapu. Augstkalne (latgaliešu: Augškaļne; agrāk saukta Škagališkas) ir ciems Krāslavas novada Ūdrīšu pagastā, pagasta centrs. Izvietojusies Krāslavas pilsētas ziemeļrietumu pierobežā Jāņupītes labajā krastā pie autoceļa P62 2 km no novada domes Krāslavā un 268 km no Rīgas. Apdzīvotā vieta izveidojusies pēckara gados Škagališku sādžas vietā kā ciema padomes un padomju saimniecības «Krāslava» centrs. Augstkalnē atrodas pagasta pārvalde, bibliotēka, kultūras nams.